Babalykie in asblik gevindArgieffoto Die liggaam van ŉ pasgebore baba is Donderdag in ŉ asblik in Bloemfontein ontdek. Chris Botha, woordvoerder van Netcare 911, het gesê ŉ boemelaar het deur die inhoud van die asblik gegaan toe hy die gru-vonds gemaak het. “Die baba was steeds aan die nageboorte geheg,” het Botha gesê. Paramedici het hulle na die toneel gehaas, maar die baba was reeds dood toe hulle daar opgedaag het. Die polisie ondersoek die voorval.